jkorsvik/nowiki_second_scrape_merged huggingface dataset:
UFC 113

UFC 113:Machida vs. Shogun 2 var et MMA-arrangmenet i regi av UFC i Montréal, Quebec, Canada 8. mai 2010.


== Bakgrunn ==
En omkamp mellom Lyoto Machida og Mauricio Rua for UFC lett tungvekt tittelen var hovedkampen for dette arrangementet. Machida forsvarte tittelen sin under UFC 104 med en avgjørelse mange mente var kontroversiell. Denne gangen avgjorde Shogun i første runde og ble den nye UFC lett tungvekt tittelholderen.
Kampen mellom Josh Koscheck og Paul Daley, der vinneren skulle få sjansen til å utfordre tittelholder Georges St-Pierre, endte kontroversielt da Daley slo Koscheck etter kampen. Koscheck innrømmet at han hadde sagt noe «som ikke var høflig» på slutten av kampen, men Daley ble sparket ut av UFC på grunn av sine handlinger. Koscheck vant kampen med enstemmig avgjørelse.


== Resultater ==


=== Innledende kamper ===
Mellomvekt:  Jason MacDonald vs.  John SalterSalter beseiret MacDonald med TKO (skade) 2:42 i 1. runde.Weltervekt:  Yoshiyuki Yoshida vs.  Mike GuymonGuymon beseiret Yoshida med enstemmig avgjørelse (30-27, 30-27, 30-27).Tungvekt:  Tim Hague vs.  Joey BeltranBeltran beseiret Hauge med enstemmig avgjørelse (30-27, 30-26, 29-28).Weltervektt:  TJ Grant vs.  Johny HendricksHendricks beseiret Grant med majoritets avgjørelse (29-27, 29-27, 28-28). Grant ble trukket et poeng for slag i skrittet.Weltervekt:  Marcus Davis vs.  Jonathan GouletDavis beseiret Goulet med TKO (slag) 1:23 i 2. runde.Mellomvekt:  Joe Doerksen vs.  Tom LawlorDoerksen beseiret Lawlor med submission (rear naked choke) 2:10 i 2. runde.


=== Hovedkamper ===
Mellomvekt:  Patrick Côté vs.  Alan BelcherBelcher beseiret Côté med submission (rear naked choke) 3:25 i 2. runde.Tungvekt:  Kimbo Slice vs  Matt MitrioneMitrione beseiret Slice med TKO (slag) 4:24 i 2. runde.Lettvekt:   Sam Stout vs.  Jeremy StephensStephens beseiret Stout med delt avgjørelse (30-27, 29-28, 28-29).
Weltervekt:  Josh Koscheck vs.  Paul DaleyKoscheck beseiret Daley med enstemmig avgjørelse (30-27, 30-27, 30-27).Lett tungvekt tittelkamp:  Lyoto Machida (c) vs.  Mauricio RuaRua beseiret Machida med KO (slag) 3:35 i 1. runde og ble med det den nye UFC lett tungvekt tittelholderen.


== Bonuser ==
Utøvere ble tildelt $65 000 bonuser.
Fight of the Night:  Jeremy Stephens vs.  Sam Stout
Knockout of the Night:  Mauricio Rua
Submission of the Night:  Alan Belcher


== Referanser ==
The Bumble Bees

The Bumble Bees ble dannet høsten 1965 i Feiring på grensen mellom Romerike og Toten.
Første spillejobb ble utført på Fløygir i Feiring. Bumble Bees ble snart et populært danseband over hele Østlandet. Spesielt la man merke til vokalisten Arvid Strand som sang både Buck Owens og Sven Ingvars- låter med sin myke og behaglige Jim Reeves-stemme.
Bumble Bees mest benyttede besetning var: Arvid Strand, vokal, Tore Nordahl bassgitar, Vidar Stenrud på Hammond orgel, Frank Delbekk på sologitar og Bjørn Finnbråten på trommer.
Høsten 1967 kom bandet i kontakt med den verdenskjente stjernesangeren Al Bishop (eks Deep River Boys). Dette førte til et 1,5 års langt samarbeid med mange og lange turneer. The Bumble Bees opptrådte bl.a. sammen med Erik Bye, Engedahl & Stordahl og for minst 5000 mennesker på Starum, og på nyttårsnattine i Saga kino i Oslo hvor Al Bishop og The Bumble Bees underholdt sammen med bl. a. Jens Book Jensen, Carsten Byhring, Kari Diesen, Gunders og Lillian Askeland.
Al Bishop flytter til Brønnøysund vinter/vår 1969, slutter i The Bumble Bees som fortsetter til aug./sept. 1969.
The Bumble Bees tar pause til desember 70, hvor de oppstår igjen med 4 nye medlemmer, men mai 1971 ble bandet oppløst.


== Arvid Strand går solo ==
Arvid Strand tok opp igjen sangen i 2007. Ga ut to CD-er som har solgt bra. Det har blitt flere mimrekonserter siste året bl.a. Toten-pop show på Viken II i august 2009 sammen med Brio Band, Una Corda, Torry Enghs og ikke minst finansminister Sigbjørn Johnsen, som rocket i god Elvis-stil.


== Plateutgivelser ==
En single fra 1970 med Al Bishop
Arvid Strand og han crew: 60-talls pop
Arvid Strand: Veien tilbake til Jim Reeves 2008


== Kilder ==
Sigbjørn Hemstad: Smil Sport og Rock.
Cuvette

Cuvette er et department i Republikken Kongo i den sentrale delen av landet. Det grenser til departementene Cuvette-Ouest, Likouala, Plateaux og Sangha og har en internasjonal grense til Den demokratiske republikken Kongo. Hovedstaden er Owando. Byer i Cuvette er Boundji, Makoua og Okoyo.
Cuvette er delt i en kommune og ni distrikter:

Owando (kommune)
Boundji
Loukoléla
Makoua
Mbon
Mossaka
Ngoko
Oyo
Tchikapika
Tokou
Hyasintslekta

Hyasintslekta (Hyacinthus) er en slekt i aspargesfamilien.
Artene er flerårige urter med løk. Blomstene sitter i en klase. De er utbredt fra det østlige middelhavsområdet til Turkmenistan.
Den mest kjente arten er prydplanten hyasint (Hyacinthus orientalis). Artene Hyacinthus litwonowii og Hyacinthus transcaspicus blir av noen botanikere plassert i slekten Hyacinthella, noe som gjør Hyacinthus til en monotypisk slekt. Artene i slekta Brimeura fra det vestlige middelhavsområdet ble tidligere regnet til Hyacinthus.


== Kilder ==
«Hyacinthus». The Plant List. Besøkt 22. november 2016. 
«Hyacinthus». Euro+Med Plantbase - the information resource for Euro-Mediterranean plant diversity. Besøkt 22. november 2016. 


== Eksterne lenker ==
(en) Hyasinter i Encyclopedia of Life 
(en) Hyasinter i Global Biodiversity Information Facility 
(no) Hyasinter hos Artsdatabanken 
(sv) Hyasinter hos Dyntaxa 
(en) Hyasinter hos ITIS 
(en) Hyasinter hos NCBI 
(en) Hyasinter hos The International Plant Names Index 
(en) Hyasinter hos Tropicos 
(en) Kategori:Hyacinthus (Hyacinthaceae) – bilder, video eller lyd på Wikimedia Commons 
Hyacinthus – detaljert informasjon på Wikispecies
Nordmannsettunnelen

Nordmannsettunnelen er en veitunnel på fylkesvei 890 i Berlevåg kommune i Finnmark. Tunnelen er 88 meter lang.


== Referanser ==


== Se også ==
Veitunneler i Norge


== Eksterne lenker ==
Bilde av sør-innslaget.
Hafslund Idrettsforening

Hafslund Idrettsforening ble stiftet 15. november 1934 og holder til på Hafslundsøy i Sarpsborg kommune. Idrettsforeningen er en breddeklubb med fokus på barn og ungdom. Klubben hadde tidligere bandy, ishockey, friidrett og håndball, på aktivitetsplanen, men er i dag konsentrert om fotball. Klubben stiller lag i alle klasser og er inndelt i ungdoms- og senioravdeling. Trening og kamper foregår på Hafslundbanen.
Klubbens A-lag spiller i 6. divisjon og klubben er medlem av elitesatsingsprosjektet SAMS.


== Tabell ==
Kråkerøy 3 trukket 2 poeng for bruk av ikke spilleberettiget spillere


=== Landslagsspillere ===
 Jan Kristian Fjærestad – var A-landslagsspiller med 7 kamper.
 Gjermund Haugeneset –  var A-landslagsspiller.


== Klubbformenn ==
1934-1935: Paul Schmith
1935-1941: Bjarne Svendsen
1941-1945: (Krig i Norge)
1945-1946: Bjarne Svendsen
1946-1949: Henry Svendsen
1949-1950: Thorleif Andersen
1950-1952: Henry Svendsen
1952-1955: Erling Navestad
1955-1959: Oddvar Andersen
1959-1962: Øistein Økland
1962-1970: Helge Iversen
1970-1972: Svein Hansen
1970-1972: Egil Sørlie
1972-1977: Svein Hansen
1977-1978: Bjørn Olsen
1978-1980: Svein Hansen
1980-1982: Kai Olsen
1982-1984: Kari Lunde
1984-1987: Svein Hansen
1987-1988: Tore Martinsen
1988-1990: Svein Hansen
1990-1992: Einar Asle Hansen
1992-1994: Tore Nilsen
1994-1995: Kjell Kristiansen
1995-1996: Rolf Holøien
1996-2002: Bent Lislerud
2002-2010: Kjell Kristiansen
2010-    : Lars Ragnar Berg


== Æresmedlemmer ==
Helge Iversen
Svein Hansen
Bjørn Olsen
Helge Magnussen
Kai Arne Olsen
Arne Torbjørn Arnesen


== Eksterne lenker ==
Offisielt nettsted
Middelalder-Oslo

Middelalder-Oslo, (inntil 21. mars 2012 Interesseforeningen Oslos Middelalder (IOM)) og er en forening som ble stiftet i 1995. Den har bl.a. som formål å arbeide for bevaring av middelalderområdene i Oslo. Foreningen er også medarrangør av Oslo Middelalderfestival.


== Eksterne lenker ==
Middelalder-Oslo
Cuvette-Ouest

Cuvette-Ouest (eller Vest-Cuvette) er et department i Republikken Kongo i den vestlige delen av landet. Det grenser til departementene Cuvette og Sangha og har en internasjonal grense mot Gabon. Hovedstaden er Ewo. Foruten hovedstaden er Kelle den største byen.
Cuvette-Ouest har vært åsted for en rekke utbrudd av Ebolaviruset.
Cuvette-Ouest er delt inn i seks distrikter:

Etoumbi
Ewo
Kelle
Mbama
Mbomo
Okoyo
Bugøya

Bugøya, nordsamisk: Buođggáidsuolu) er ei øy i Sør-Varanger kommune i Troms og Finnmark. Bugøya ligger i Varangerfjorden tett ved fiskeværet Bugøynes. Beliggenheten gjør at øya skjermer havna på Bugøynes. Øya er ubebodd. I nærheten ligger også den mindre Svinøya.


== Referanser ==
Benedicte Torget

Benedicte Elisabeth Torget (født 1. juni 1971) er en norsk sanger og låtskriver som er født og oppvokst i Oslo. 
Hun sang i NRKs jentekor og NRKs studiokor under ledelse av Marie Foss hvor hun hadde solistoppgaver i ulike radio- og tv-produksjoner (1979-1991). Benedicte Torget er utdannet ved Universitetet i Oslo og ved Østlandets Musikkonservatorium med Sidsel Endresen, Elin Rosseland, Mikhail Alperin, Jens Wendelboe m.fl som lærere. Hun har studert klassisk sang hos Rigmor Tarøy og Hanne Holten (London) m.fl, og gått kurser i stemme-bruk hos Roy Hart og ved Center for Kreativitet og Teater i København. Hun har arbeidet med improvisasjons-tradisjonene i 1600-talls musikk, folkemusikk og jazz. Hun har medvirket som sanger og komponist i teateroppsetninger ved Statens teaterhøgskole under ledelse av Irina Malatjevskaja, Norsk dramatikkfestival ved Det Norske Teatret, ved Hedmark Teater (1998-2004), og hun komponerte musikken til kirkespillet Maria, Maria som blant annet ble framført ved kirkens 1000-års jubileum på Moster (1995).  
I august 2008 debuterte hun med albumet After a Day of Rain. Medvirkende musikere er Gjermund Silset, Helge Norbakken, Øystein Sevåg, Olav Torget, Jon Børge Askeland og Katharsis strykekvartett. 
I oktober 2014 utga Torget albumet Karin Boye sånger sammen med pianist og komponist Øystein Sevåg. Det inneholder musikk Torget og Sevåg komponerte til tretten dikt av den svenske poeten Karin Boye. Musikken fremføres av Benedicte Torget, Øystein Sevåg og Katharsis strykekvartett samt Macedonian Radio Symphony Orchestra. Albumet mottok NOPAs musikkpris for 2014.På sitt tredje album Like a Seed Let it Fall (2016) opptrer Benedicte Torget solo med stemme og pianospill alene. Albumet består av tolv sanger som hun har komponert til tekster av D. G. Rossetti, W. Blake, D. Walcott, H. Seyaseya, A. Chimedza og seg selv. 
Høsten 2020 slapp hun albumet DIAMONDS - seven dialogues med tekst og musikk av Torget. Medvirkende i ensemblet er Øystein Sevåg, Olav Torget, Gjermund Silset, Paolo Vinaccia og Macedonian Symphonic Orchestra. 
I 2008 etablerte hun plateselskapet Present Recordings. 


== Album ==
After a Day of Rain (2008)
Karin Boye sånger (2014)
Like a Seed Let it Fall (2016)
DIAMONDS - seven dialogues (2020)


== Referanser ==


== Eksterne lenker ==
(en) Offisielt nettsted
Rogers Arena

Rogers Arena ligger i Vancouver i Britisk Columbia i Canada og er hjemmearenaen til NHL-laget Vancouver Canucks. Arenaen har en publikumskapasitet på i underkant av 20 000, avhengig av type arrangement (se infoboks).
Arenaen het opprinnelig General Motors Place, som følge av en sponsoravtale med General Motors i Canada. Under Vinter-OL 2010 ble hallen midlertidig bli omdøpt til Canada Hockey Place og ble brukt til å avvikle den olympiske ishockeyturneringen. Dette var første gang at ishockey-kamper i OL ble avviklet på baner med NHL-størrelse.
6. juli 2010 endret arenaen navn til Rogers Arena som følge av en ny sponsoravtale med kabel- og bredbåndselskapet Rogers Communications.


== Eksterne lenker ==
Offisielt nettsted 
(en) Rogers Arena – kategori av bilder, video eller lyd på Commons
Sebastián Piñera

Miguel Juan Sebastián Piñera Echenique (født 1. desember 1949) er en chilensk økonom og forretningsmann som er Chiles president. Han er medlem av sentrum–høyrepartiet Renovación Nacional (Nasjonal fornyelse), som er en del av koalisjonen Alianza por Chile (Alliansen for Chile). Piñera var  president første gang fra 11. mars 2010 til 11. mars 2014. Michelle Bachelet var både hans forgjenger og etterfølger. Hans andre presidentperiode begynte 11. mars 2018.


== Akademisk karriere ==
Piñera er utdannet økonom med doktorgrad fra Harvard University, der han studerte fra 1973 til 1976. Etter å ha vendt tilbake til Chile arbeidet han for FNs økonomiske kommisjon for Latin-Amerika og var professor ved Universidad de Chile, Pontificia Universidad Católica de Chile og ved Universidad Adolfo Ibañez.


== Karriere i forretningslivet ==
Utover 1980-tallet gikk han over til å bli forretningsmann. Han arbeidet for Citicorp og etablerte en rekke foretak, blant dem bankkortselskapet Bancard SA. Før han ble president eide Piñera fjernsynskanalen Chilevisión og hadde eierandeler i flyselskapet LAN Airlines (27 % av aksjene), fotballklubben Colo-Colo (13 %) og flere andre selskaper.


== Politisk karriere ==
Piñera var senator fra 1990 til 1998. Han stilte i 2005 til presidentvalg mot Michelle Bachelet, men tapte.
I presidentvalget i desember 2009 stilte han som Alianza por Chiles kandidat under kampanjenavnet Coalición por el Cambio (Koalisjonen for forandring). Han vant første valgomgang med 44 % av stemmene. I andre valgomgang, som ble avholdt 17. januar 2010, sto valget mellom Piñera og Eduardo Frei Ruiz-Tagle fra sentrum-venstrekoalisjonen Concertación de Partidos por la Democracia (Samling av partier for demokratiet). Resultater offentliggjort av Chiles valgkommisjon etter andre valgomgang ga Piñera 51,61 % av stemmene, med 48,38 % til sentrum-venstrekandidaten Frei (99 % av stemmene opptalt). Allerede på bakgrunn av de foreløpige resultatene, basert på opptelling av 60 % av stemmene, innrømmet Frei nederlaget og gratulerte Piñera med valgseieren. Det var første gang siden overgangen til demokrati i 1990 at høyresiden vant et presidentvalg i Chile. 
I presidentvalget i 2017 fikk han 54,58 % av stemmene.


=== Riksrett ===
De såkalte «Pandor Papers» dokumenterte økonomiske uregelmessigheter blant annet knyttet til bankkonti i skatteparadiser impliserte også Piñera, som ble besluttet stilt for riksrett den 9. november 2021. 78 av underhusets 155 representanter, et knapt flertall, stemte for riksrettforhandlinger. Selve saken vil bli avholdt i overhuset, hvor opposisjonen kun har 24 av de 29 stemmene som skal til for å avsette en president. Saken vil utspille seg parallelt med det riksomfattende valget; imidlertid tillater landets grunnlov uansett ikke gjenvalg av presidenten.


== Referanser ==


== Eksterne lenker ==
(es) Offisielt nettsted 
(en) Sebastián Piñera – kategori av bilder, video eller lyd på Commons 
Piñeras valgkamphjemmeside
Biografi fra El Mercurio Online
Høyrekandidat tok første stikk i Chile, artikkel i Dagbladet
Kouilou

Kouilou er et department i Republikken Kongo. Hele landets kystlinje ligger i dette departementet, som har et areal på 13694 kvadratkilometer (inkludert kommunen Pointe-Noire som også regnes som et eget departement) og ved inngangen av 2007 var det hjem til ca. 806 670 personer (hvorav 724 527 bodde i Pointe-Noire). Departementet grenser til departementet Niari, og har internasjonale grenser mot Gabon og Cabinda, en eksklave tilhørende Angola. Administrasjonsbyen er Hinda. Andre større byer inkluderer Madingo-Kayes og Mvouti.
Kouilou er også navnet på en elv, Kouilou-Niarielva.
Kouilou er delt inn i 4 distrikter:

Kakamoeka
Madingo-Kayes
Mvouti
Pointe-Noire District
Geosentriske koordinater

Geosentriske koordinater for et punkt 

Origo er i ellipsoidens sentrum
Z-aksen er omdreiningsaksen, positiv akse peker mot nord
X-aksen går gjennom Greenwich-meridianen
Y-aksen gir et rettvinklet koordinatsystemKoordinatene til GPS-satellittene er opprinnelig i et slikt koordinatsystem.
Geografiske koordinater er et punkt på jordoverflaten projisert på ellipsoiden (beregningsflaten) slik at det kan stedfestes ved ulike sett med koordinater:

Geosentriske koordinater (X, Y, Z)
Geografiske koordinater, bredde og lengde (B og L) (engelsk: latitude og longitude (Lat. og Long.))
Rettvinklede koordinater i kartplanet (X og Y eller N(orth og E(ast)))I definisjonen nedenfor brukes begrepet meridianen.
En meridian er et linjestykke som går fra pol til pol på ellipsoiden. Meridianen er skjæringslinjen mellom ellipsoiden og meridianplanet (et plan som går gjennom begge polene). Den mest kjente meridianen er Greenwich-meridianen, som deler jorden i en østlig og en vestlig halvdel. Greenwich ligger i London.


== Referanser ==
Julia Ormond

Julia Ormond (født 4. januar 1965 i Surrey, England) er en engelsk skuespiller som har spilt i film, på fjernsyn og på teater-scenen. Hun har vært gift to ganger og har en datter som ble født høsten 2004. Hun debuterte som skuespiller i mini-TV-serien Traffik i 1989.
Ormond har vært engasjert i å bekjempe menneskehandel til USA siden midten av 1990-tallet, og hun inngikk nylig et samarbeid med FNs kontor mot narkotika og kriminalitet. Hun er også en talsmann for Transatlantic Partners Against Aids som forsøker å øke bevisstheten rundt hiv og aids i Russland og Østblokklandene.


== Referanser ==


== Eksterne lenker ==
(en) Julia Ormond på Internet Movie Database 
(sv) Julia Ormond i Svensk Filmdatabas 
(da) Julia Ormond på Filmdatabasen 
(da) Julia Ormond på danskefilm.dk 
(da) Julia Ormond på danskfilmogtv.dk 
(da) Julia Ormond på Scope 
(fr) Julia Ormond på Allociné 
(en) Julia Ormond på AllMovie 
(en) Julia Ormond hos Turner Classic Movies 
(en) Julia Ormond hos Rotten Tomatoes
Park Overall

Park Overall (født 15. mars 1957 i Greeneville i Tennessee) er en amerikansk skuespiller som er mest kjent for sin tunge søramerikanske aksent, som er hennes varemerke.
Park Overalls aller første TV-rolle var i NBC-serien Empty Nest der hun spilte Laverne Higby Todd Kane som jobbet som sykepleier sammen med Dr. Harry Weston som ble spilt av skuespiller Richard Mulligan. Hun spilte senere i den kortlevde TV-seriene Katie Joplin og Ladies Man som begge var fra 1999. Hun hadde også en stemme i den animerte TV-serien The Critic som gikk på TV i 1995.
Park Overalls første rolle i en spillefilm var i filmen Tainted i 1988, og hun dukket senere opp i ytterligere fire filmer dette året. Hennes siste opptreden på film før hun pensjonerte seg som skuespiller var i filmen To Kill a Mockumentary fra 2006.
Park Overall skal være en fjern slektning av president Barack Obama.


== Referanser ==


== Eksterne lenker ==
(en) Park Overall på Internet Movie Database 
(sv) Park Overall i Svensk Filmdatabas 
(da) Park Overall på Scope 
(fr) Park Overall på Allociné 
(en) Park Overall på AllMovie 
(en) Park Overall hos The Movie Database
Gail O’Grady

Gail O'Grady (født 23. januar 1963 i Detroit i Michigan) er en amerikansk skuespillerinne. Hennes første store rolle var som Donna Abandando i politi-dramaet NYPD Blue. O'Grady fikk suksess for sine hovedroller i filmer som The Three Lives of Karen, Another Woman's Husband, Sex & the Single Mom, Every 9 second og Lip Service. 
I 2007 fikk Gail en fast rolle som Gloria Weldoni i TV-serien Boston Legal som Gloria Weldon. Hun har i årenes løp også hatt gjesteopptredener i TV-serier som Frustrerte fruer, The Mentalist, CSI: Miami og Lov og orden.


== Referanser ==


== Eksterne lenker ==
(en) Gail O'Grady – kategori av bilder, video eller lyd på Commons 
(en) Gail O'Grady – galleri av bilder, video eller lyd på Commons 
(en) Gail O'Grady på Internet Movie Database 
(sv) Gail O'Grady i Svensk Filmdatabas 
(da) Gail O'Grady på Scope 
(fr) Gail O'Grady på Allociné 
(en) Gail O'Grady på AllMovie 
(en) Gail O'Grady hos The Movie Database
Xiphocentronidae

Xiphocentronidae er en gruppe (familie)  av insekter som hører til ordenen vårfluer (Trichoptera).  Larvene lever i ferskvann. De voksne lever ikke langt fra vannet de vokser opp i, men kan fly et godt stykke.   
Det er kjent 138 arter i verden.


== Utseende ==
Larvene kan kjennes blant annet på at det bare er det fremste thorax-leddet som har en sklerotisert ryggplate (pronotum) og på at leggene og føttene er sammenvokst.


== Levevis ==
Larvene lever ved bredden av små bekker. De bygger et rør av silke, kledt med silt og sand, festet til en stein. Noen ganger kan røret bukte seg delvis ut av vannet. De voksne insektene er i alle fall i noen grad dagaktive og flyr i solskinn, dette er ganske uvanlig for vårfluer.


== Utbredelse ==
Xiphocentronidae finnes i varme områder av Asia, i Sentral-Afrika og i Sør- og Mellom-Amerika (nord til Arizona).


== Systematisk inndeling ==

Ekte insekter (Ectognatha)
Vingede insekter (Pterygota)
Holometabole insekter (Holometabola, «insekter med fullstendig forvandling»)
Vårfluer (Trichoptera)
Gruppen Annulipalpia – larvene i denne gruppen lager fangstnett og spinner seg et hus de kan trekke seg tilbake til.
Familien Xiphocentronidae Ross, 1949 – 3 arter
Underfamilien Proxiphocentroninae Schmid, 1982
Slekten Proxiphocentron Schmid, 1982
Underfamilien Xiphocentroninae Ross, 1949 – 135 arter
Slekten Abaria Mosely, 1948
Slekten Cnodocentron Schmid, 1982
Slekten Drepanocentron Schmid, 1982
Slekten Machairocentron Schmid, 1982
Slekten Melanotrichia Ulmer, 1906
Slekten Xiphocentron Brauer, 1870


== Kilder ==
Dudgeon, D. (1999) Tropical Asian Streams: zoobenthos, ecology and conservation. [1]
Ottesen, P.S. (red.) 1993 Norske Insektfamilier og deres artsantall. NINA utredning 055, 40 sider.


== Eksterne lenker ==
(en) Xiphocentronidae i Encyclopedia of Life 
(en) Xiphocentronidae i Global Biodiversity Information Facility 
(en) Xiphocentronidae hos Fossilworks 
(en) Xiphocentronidae hos ITIS 
(en) Xiphocentronidae hos NCBI 
Xiphocentronidae – detaljert informasjon på Wikispecies 
Norsk Entomologisk forening – for deg som vil lære mer om insekter.
Tree of life - Vårfluer - engelskspråklig. Med fine bilder.
Lékoumou

Lékoumou er et department i Republikken Kongo i den sørlige delen av landet. Det grenser til departementene Bouenza, Niari, Plateaux og Pool, og nasjonen Gabon. Regionshovedstaden er Sibiti. Andre byer inkluderer Komono og Zanaga.
Lékoumou er delt i fire distrikter:

Bambama
Komono
Sibiti
Zanaga
Bruno Hovden

Erling Bruno Hovden (født 26. august 1960, død 21. januar 1985) var en norsk musiker og gitarist i det norske rockebandet Raga Rockers fra 1982 til 1985.
Hovden var med på platene The Return of the Raga Rockers og Maskiner i Nirvana. På sistnevnte album deltok han også som låtskriver på én av sangene. 
Hovden omkom 24 år gammel i en bilulykke i 1985 på turné med Bikuben musikkteater som lyd- og lystekniker. Gruppen var på vei til Odda.Han var sønn av Kjell Hovden (1933-1998) og Luciana Hovden (1931-2012). Hans far var en norsk fagforeningstillitsmann og politisk aktivist.
Hovden var også en av pionerene i stupestilen Døds, og hvert år deles Bruno-prisen ut under VM i Døds for beste klassiske døds for å hedre hans navn.


== Diskografi ==


=== Raga Rockers ===
The Return of the Raga Rockers (1983)
Maskiner i Nirvana (1985)
The Beginning of the Raga Rockers (1992)
Ragas beste / Live fra Roskilde '99 (2005)


== Referanser ==
Plateaux (Republikken Kongo)

Plateaux er et department i Republikken Kongo i den sentrale delen av landet. Det grenser til departementene Cuvette, Lékoumou og Pool, og har internasjonale grenser til Den demokratiske republikken Kongo i øst og Gabon i vest. Regionshovedstaden er Djambala, andre byer inkluderer Gamboma og Lekana.
Plateaux er delt i fire distrikter:

Abala
Djambala
Gambona
Lekana